**RÁMCOVÁ ZMLUVA O POSKYTOVANÍ REVÍZIÍ**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) medzi zmluvnými stranami:

|  |  |
| --- | --- |
| **ODBERATEĽ** | |
| **Obchodné meno:** | **MARIANUM – Pohrebníctvo mesta Bratislavy, príspevková organizácia** |
| **Právna:** | **Príspevková organizácia hlavného mesta SR Bratislava** |
| **Sídlo:** | Šafárikovo námestie č. 76/3, 811 02 Bratislava |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Československá obchodná banka, a.s. |
| **IBAN:** | SK59 7500 0000 0000 2594 6193 |
| **SWIFT (BIC):** | CEKOSKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ organizácie |
| **Adresa na doručovanie faktúr a iných písomností** | MARIANUM – Pohrebníctvo mesta Bratislavy, Šafárikovo námestie č. 76/3,  811 02 Bratislava |
| **Osoby oprávnené vo veciach:**  **a) zmluvných**  **b) kontroly plnenia**  **c) technických a technického dozoru** | a) Ing. Robert Kováč, riaditeľ organizácie  b) až c) Ing. Zuzana Noskovičová, tel.: +421 903 732 032, e-mail: zuzana.noskovicova@marianum.sk. |

**a**

|  |  |
| --- | --- |
| **DODÁVATEĽ** | |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie objednávok a iných písomností** |  |
| **Osoby oprávnené vo veciach:**  **a) zmluvných**  **b) kontroly plnenia**  **c) technických a technického dozoru** |  |

(zmluvné strany jednotlivo ako **„zmluvná strana“** alebo spoločne ako „**zmluvné strany**")

**Preambula**

Zmluvné strany uzatvárajú túto Rámcovú zmluvu (ďalej len „zmluva“), v ktorej si stanovujú rámcové podmienky svojej spolupráce spočívajúcej v poskytovaní a vykonávaní odborných prehliadok a odborných skúšok (ďalej len „OP“ a „OS“), revízií elektrických zariadení v zmysle Vyhl. MPSVaR SR č. 508/2009 Z. z. a STN 33 1500:1990 a revízie elektrických spotrebičov v zmysle §13a Vyhl. MPSVaR SR č. 398/2013 Z. z. a na základe normy STN 33 1610:2002.

**Článok I**

**Predmet zmluvy**

1. Dodávateľ sa zaväzuje vykonávať pre odberateľa činnosti podľa podmienok dohodnutých v tejto zmluve, a požiadavkami odberateľa, uvedenými vo výzve na predloženie ponuky zo dňa XXX. Predmetom zmluvy je vykonávanie nasledovných činností, ktoré sú bližšie špecifikované v prílohe č. 2 tejto zmluvy:
2. OP a OS (revízie) elektrickej inštalácie,
3. OP a OS (revízie) zariadenia na ochranu pred účinkami atmosférickej elektriny,
4. Revízie a kontroly elektrických spotrebičov počas ich používania
5. Dodávateľ sa zaväzuje dodávať odberateľovi poskytnuté služby v množstve a lehote stanovenej podľa objednávok a odberateľ sa zaväzuje za poskytnuté plnenie dodávateľa zaplatiť cenu uvedenú v čl. V bod 4.
6. Zmluvné strany sa dohodli, že jednotlivé zákazky podľa ustanovení tejto zmluvy sa budú zadávať na základe ustanovení tejto zmluvy a realizovať v rozsahu a spôsobom uvedeným v jednotlivých objednávkach.
7. Predmetom zákaziek podľa tohto článku bude poskytovanie služieb a činností, ktoré sú bližšie špecifikované v prílohe č. 2 a ktoré sa budú realizovať podľa aktuálnych potrieb objednávateľa na základe jeho písomných objednávok (ďalej len „objednávka“).

**Článok II**

**Uzatváranie objednávok**

1. Táto zmluva nezaväzuje odberateľa objednávať služby od dodávateľa v žiadnom alebo vopred určenom množstve. Táto zmluva upravuje podmienky uzatvárania objednávok, na základe ktorých budú dodávateľovi zadávané zákazky odberateľom a na základe ktorých bude dodávateľ poskytovať požadované služby.
2. Na konkrétnom znení jednotlivých ustanovení objednávky sa dohodne odberateľ s dodávateľom pred jej podpisom. Zadávaniu zákazky môže predchádzať písomná konzultácia. Konkrétne ustanovenia jednotlivých objednávok musia byť v súlade s touto zmluvou.

**Článok III**

**Objednávky**

1. Odberateľ a dodávateľ sa pri uzatváraní a plnení jednotlivých objednávok budú riadiť platnými ustanoveniami Obchodného zákonníka a ostatnými právnymi predpismi platnými a účinnými na území Slovenskej republiky.
2. Zmluvné strany uzavrú jednotlivé objednávky na poskytnutie služieb podľa § 269 ods. 2 Obchodného zákonníka, pričom jednotlivé ustanovenia objednávky budú v súlade s ustanoveniami tejto zmluvy.
3. Objednávka bude obsahovať najmä odvolávku na túto zmluvu, špecifikáciu predmetu plnenia objednávky, dohodnutú výšku odmeny, lehoty plnenia, konkrétne platobné podmienky, spôsob odovzdania a prevzatia predmetu plnenia.
4. Odberateľ si vyhradzuje právo upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
5. Objednávku bude odberateľ doručovať na adresu uvedenú v záhlaví tejto zmluvy.
6. Dodávateľ sa v objednávke zaviaže poskytnúť odberateľovi dohodnuté služby a odberateľ sa zaviaže za dohodnuté a riadne vykonané služby zaplatiť cenu v dohodnutej výške stanovenú v objednávke, ktorá zodpovedá cene predloženej poskytovateľom v rámci verejného obstarávania.

**Článok IV**

**Miesto a spôsob plnenia**

1. Miesto a čas plnenia určí odberateľ dodávateľovi v objednávke, ktorá mu bude odoslaná emailom/poštou.
2. Miestom plnenia predmetu zmluvy sú všetky strediská a pracoviská odberateľa na území mesta Bratislava bližšie špecifikované v prílohe č. 1 tejto zmluvy (ďalej len „miesto plnenia“).
3. Zmluvné strany sa dohodli, že pre doplnenie alebo zmenu miesta plnenia nie je potrebné uzatvárať dodatok k zmluve ale len doplniť, zmeniť prílohu č. 1 tejto zmluvy.
4. Dodávateľ do 30 dní odo dňa vykonania revízie:

* Odovzdá revíznu správu o vykonaní pravidelnej odbornej prehliadky a odbornej skúšky systému elektrického zariadenia v zmysle Vyhlášky č. 508/2009 Z. z. a STN 33 1500: 1990.
* Vyplní odberateľovi revíznu kartu/správu/protokol o vykonaní pravidelnej odbornej prehliadky a odbornej skúšky elektrických spotrebičov v zmysle STN 33 1610:2002.

**Článok V**

**Cena a platobné podmienky**

1. Zmluvná cena podľa tejto zmluvy a jednotlivých objednávok je stanovená v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a zahŕňa všetky náklady dodávateľa súvisiace s poskytnutím služieb.
2. Cena za poskytnutie služieb bude stanovená v jednotlivých objednávkach v zmysle cenníku ktorý tvorí prílohu č. 2 tejto zmluvy.
3. Cena za poskytnutie služieb uvedená v objednávke je cena konečná a bude zahŕňať všetky náklady dodávateľa potrebné na zabezpečenie požadovaných služieb podľa objednávky.
4. Maximálna cena za všetky poskytnuté služby špecifikované v objednávkach je xxxxxxx eur bez DPH (slovom: .................... eur bez DPH), t.j. xxxxxxx eur s DPH (slovom: ........................eur s DPH).
5. Dodávateľovi vzniká nárok na zaplatenie ceny za skutočne vykonané a poskytnuté služby stanovené v objednávke riadnym doručením všetkých dohodnutých výstupov po ukončení preberacieho konania a doručením faktúry za predmetné plnenie odberateľovi.
6. Ak nie je v objednávke uvedené inak, faktúry za poskytnutie služieb budú splatné v 30-dňovej lehote odo dňa riadneho doručenia faktúry odberateľovi a po dodržaní všetkých povinností stanovených v objednávke.
7. Faktúra musí obsahovať všetky náležitosti podľa § 71 zák. č. 222/2004 Z. z. o dani z pridanej hodnoty v znení neskorších predpisov. V prípade že faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov, alebo k nej nebudú priložené doklady dohodnuté zmluvnými stranami, je odberateľ oprávnený do troch dní od riadneho doručenia vrátiť faktúru dodávateľovi na doplnenie s uvedením nedostatkov, ktoré sa majú odstrániť. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry odberateľovi.

**Článok VI**

**Doba platnosti zmluvy**

1. Zmluva sa uzatvára na dobu určitú, 24 mesiacov odo dňa nadobudnutia účinnosti tejto zmluvy.
2. Právny vzťah založený na základe tejto zmluvy sa skončí:
3. vyčerpaním maximálnej ceny podľa čl. III bod. 4., najneskôr však do 24 mesiacov v zmysle čl. VI bod 1.
4. písomnou dohodou zmluvných strán,
5. písomnou výpoveďou,
6. písomným odstúpením od zmluvy.
7. Zmluvné strany sú oprávnené vypovedať zmluvu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
8. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
9. Odberateľ je zároveň oprávnený od zmluvy odstúpiť v prípade:
10. porušenia povinností dodávateľa podľa čl. VII, X a XI zmluvy,
11. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
12. dňom právoplatného rozhodnutia registrujúceho orgánu o výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“)
13. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora,
14. ak dôjde k výmazu partnera verejného sektora na návrh oprávnenej osoby počas trvania dohody,
15. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
16. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.

**Článok VII**

**Práva a povinnosti zmluvných strán**

1. Dodávateľ sa zaväzuje vykonávať predmet zmluvy vo vlastnom mene a na vlastnú zodpovednosť, za podmienok dohodnutých v tejto zmluve, riadne a včas. Dodávateľ je povinný realizovať plnenie predmetu zmluvy v súlade s ustanoveniami príslušných všeobecne záväzných právnych predpisov.
2. Dodávateľ vo vzťahu k osobám, ktoré realizujú plnenie predmetu zmluvy, zodpovedá v plnom rozsahu za dodržiavanie všeobecne záväzných právnych predpisov.
3. Dodávateľ nie je v omeškaní s plnením predmetu zmluvy, pokiaľ plnenie nie je možné v dohodnutom termíne preukázateľne v dôsledku vyššej moci alebo z dôvodu neposkytnutia nevyhnutnej súčinnosti zo strany odberateľa.
4. V prípade prekážok spočívajúcich vo vyššej moci, ktoré dodávateľovi bránia v splnení jeho povinností poskytnúť dohodnuté služby pre odberateľa v dohodnutej lehote, predlžuje sa lehota na zabezpečenie a poskytnutie služieb o dobu trvania týchto prekážok.
5. Pod vyššou mocou sa rozumejú okolnosti, ktoré nastanú po uzavretí objednávky ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude dodávateľovi alebo odberateľovi brániť v plnení zmluvných povinností, bude povinná zmluvná strana zbavená zodpovednosti za čiastočné alebo úplné nesplnenie záväzkov podľa objednávky primerane o dobu, po ktorú pôsobili tieto okolnosti.
6. V prípade zmeny, týkajúcej sa miesta plnenia podľa prílohy č. 1 (zmena adresy, presťahovanie pracoviska, strediska, zrušenie pracoviska, strediska,.) je odberateľ povinný bezodkladne písomne informovať dodávateľa, a to bez potreby vyhotovenia písomného dodatku k tejto zmluve.
7. Dodávateľ je povinný bezodkladne oznamovať odberateľovi informácie, týkajúce sa skončenia platnosti oprávnení, resp. vydania nových oprávnení na výkon činností, tvoriacich predmet tejto zmluvy, pričom odberateľ zároveň požaduje predloženie osvedčenia a čestného vyhlásenia osoby, ktorej sa zmena týka.
8. V prípade vykonávania jednotlivých činností, tvoriacich predmet zmluvy, subdodávateľom, zodpovedá dodávateľ odberateľovi za plnenie predmetu zmluvy tak, ako keby predmet zmluvy plnil sám.
9. Odberateľ sa zaväzuje bez zbytočného odkladu oznamovať dodávateľovi všetky skutočnosti, potrebné k plneniu predmetu zmluvy.
10. Odberateľ je povinný poskytnúť dodávateľovi nevyhnutnú súčinnosť, potrebnú k plneniu predmetu zmluvy, najmä umožniť vstup zástupcov dodávateľa do všetkých priestorov a objektov a poskytnúť im požadovanú dokumentáciu.
11. Dodávateľ sa zaväzuje zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb, najmä nevyužiť ani nesprístupniť tretím osobám žiadne skutočnosti, informácie, poznatky alebo podklady, o ktorých bol počas platnosti tejto zmluvy informovaný, alebo ktoré sa mu dostali do pozornosti pri plnení objednávky. Tieto informácie je oprávnený poskytovať len svojim zamestnancom a zmluvným partnerom v rozsahu potrebnom pre výkon služieb podľa objednávky a uplatňovanie svojich práv, pričom zodpovedá za to, že nedôjde k zneužitiu informácií, s ktorými sa oboznámi pri poskytovaní služieb a zodpovedá za dodržiavanie záväzku mlčanlivosti týmito osobami. Týmto ustanovením zmluvy zostáva dodávateľ viazaný aj po skončení platnosti tejto zmluvy.

**Článok VIII**

**Sankcie**

1. V prípade, že dodávateľ je v omeškaní s dodaním služieb, je povinný zaplatiť zmluvnú pokutu za omeškanie vo výške 1 % hodnoty objednávky za každý deň omeškania až do splnenia objednávky. Odberateľ má taktiež nárok na náhradu škody, ktorá mu vznikla v dôsledku porušenia povinností podľa tejto zmluvy dodávateľom.
2. Ak je odberateľ v omeškaní s úhradou faktúry po termíne splatnosti, má dodávateľ právo uplatniť si úrok z omeškania vo výške 0,05 % z dlžnej sumy za každý aj začatý deň omeškania.
3. Uplatnením zmluvnej pokuty podľa tejto zmluvy nie je dotknutý nárok na náhradu škody spôsobenej porušením zmluvných povinností.

**Článok IX**

**Zodpovednosť za škodu**

1. Dodávateľ je povinný mať uzavretú zmluvu o poistení za škodu, ktorá by mohla vzniknúť v súvislosti podľa tejto zmluvy s výkonom jeho činnosti. Uvedenú poistnú zmluvu predloží dodávateľ odberateľovi pri podpise tejto zmluvy. Poistenie musí trvať počas celého obdobia platnosti tejto zmluvy. Dodávateľ znáša všetky škody, ktoré vzniknú činnosťou, resp. nečinnosťou dodávateľa, chybným rozhodnutím dodávateľa a podobne.

**Článok X**

**Osobitné ustanovenia**

1. Dodávateľ je oprávnený zadať časť plnenia predmetu zmluvy subdodávateľovi. Subdodávateľ musí spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľa zodpovedá dodávateľ odberateľovi tak, ako keby realizoval predmet zmluvy sám. Odberateľ je oprávnený od tejto zmluvy odstúpiť, ak zistí, že dodávateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok odberateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu realizácie predmetu zmluvy, resp. sa zmení niektorý zo subdodávateľov počas realizácie predmetu zmluvy, musí byť tento subdodávateľ odsúhlasený zmluvnými stranami formou písomného dodatku k tejto zmluve. O vstupe alebo zmene subdodávateľa je dodávateľ povinný bezodkladne informovať odberateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre realizáciu predmetu zmluvy ustanovené zákonom o verejnom obstarávaní. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť odberateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. III bod 1 zmluvy.
3. Dodávateľ je oprávnený zmeniť subdodávateľa iba so súhlasom odberateľa a je povinný oznámiť odberateľovi pred plánovanou zmenou:
4. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
5. podiel zákazky, ktorý bude plniť nový subdodávateľ,
6. dôvody zmeny subdodávateľa, ako aj dopady zmeny subdodávateľa na odberateľa.
7. Odberateľ sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
8. Odberateľ je oprávnený rozhodnúť o neschválení subdodávateľa, alebo vylúčiť subdodávateľa aj bez udania dôvodu, pričom Poskytovateľ je povinný bezodkladne zabezpečiť na vlastné náklady iného subdodávateľa, alebo použiť na plnenie predmetu tejto zmluvy vlastné kapacity.
9. Dodávateľ je povinný zabezpečiť zmluvou so subdodávateľom, aby sa povinnosti dodávateľa a práva odberateľa podľa tejto zmluvy primerane vzťahovali aj na vzťahy medzi dodávateľom a subdodávateľom
10. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je odberateľ v omeškaní, ak z tohto dôvodu neplní, čo mu ukladá zmluva.
11. V prípade, že odberateľ nevyužije právo odstúpiť od zmluvy, v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany dodávateľa vo výške 20 % z dohodnutej ceny vrátane DPH podľa čl. II bod 1 zmluvy.
12. Zmluvné strany sa dohodli, že písomnosti podľa tejto zmluvy sa doručujú osobne, poštou alebo e-mailom. Písomnosti doručované poštou sa doručujú na adresu sídla zmluvných strán, uvedenú v úvode zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z emailových adries druhej zmluvnej strany, uvedených v úvode zmluvy.
13. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
14. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.
15. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy ako aj zmenu údajov uvedených v prílohe č. 1, a to najneskôr do desiatich (10) pracovných dní, odkedy dôjde k takejto zmene.

**Článok XI**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Článok XII**

**Záverečné ustanovenia**

1. Zmluvné vzťahy, výslovne neupravené touto zmluvou, sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi, platnými v Slovenskej republike.
2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, pokiaľ zmluva výslovne neupravuje inak.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana oprávnená obrátiť sa na príslušný súd Slovenskej republiky.
6. Neoddeliteľnou súčasťou tejto zmluvy sú prílohy:

Príloha č. 1 - Zoznam stredísk a kontaktných osôb na strediskách organizácie Marianum,

Príloha č. 2 – Cenník,

Príloha č. 3 – Zoznam subdodávateľov,

Príloha č. 4 - Výzva na predloženie ponúk zo dňa xxx – názov zákazky: ............................................................

1. Zmluva je vyhotovená v piatich vyhotoveniach, z toho tri pre odberateľa a dve pre dodávateľa.
2. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Bratislave dňa V Bratislave dňa

Odberateľ: Dodávateľ:

......................................................................... ...................................................

MARIANUM – Pohrebníctvo mesta Bratislavy xxx

Ing. Robert Kováč, riaditeľ organizácie xxx